Lutuing Kamboyano

Ang lutuing Kamboyano ay ang pambansang lutuin ng Kambodya. Sinasalamin nito ang mga samu't saring tradisyon sa pagluluto ng mga iba't ibang pangkat-etniko sa Kambodya, at ang pinakasentro nito ay ang lutuing Khmer (, ), ang halos dalawang libong taong gulang na tradisyon sa pagluluto ng mga Khmer. Sa paglipas ng mga siglo, nakakuha ang lutuing Kamboyano ng mga elemento mula sa mga lutuing Indiyano, Tsino (lalo na ang Teochew), Pranses, at Portuges. Dahil sa ilan sa mga magkaparehong impluwensiya at pakikipag-ugnayan sa isa't isa, may maraming pagkakatulad ang lutuing Kamboyano sa mga lutuin ng Gitnang Taylandiya, at Timugang Biyetnam at sa mas mababang antas, ng Gitnang Vietnam, Hilagang-silangang Taylandiya at Laos.

Maaaring hatiin ang lutuing Kamboyano sa tatlong pangunahing uri: lutuing pambukid, pang-alta at makahari. Bagaman may pagkakaiba-iba naman sa mga makahari at sikat na lutuin, hindi gaano kaiba ang mga ito kumpara sa Taylandiya at Laos. May tendensiya ang mga makaharing putahe ng Kambodya na magtampok ng mga mas de-kalidad na sangkap at maglaman ng mas maraming karne.

Mga sanggunian

Kategorya:Lutuin ayon sa bansa
Kategorya:Lutuing Kamboyano